
Grane, Oppdal og Sunndal kommuner


04/7778  ARTS-VI-MOK
28.09.2004

445.21

Fellingstillatelse på bjørn i Grane kommune og i Oppdal og Sunndal kommuner - forlengelse av virketid

Direktoratet viser til fellingstillatelse på en bjørn i deler av Grane kommune gitt av Fylkesmannen i Nordland den 24. september 04 for tidsrommet 24. september 04 – 30. september 04, og til fellingstillatelse på en bjørn i deler av Oppdal og Sunndal kommuner gitt av Fylkesmannen i Sør-Trøndelag i samråd med Møre og Romsdal fylke den 16. september 04 for tidsrommet 17. september 04 – 30. september 04.

Direktoratet forlenger med dette virketiden for de ovenfor nevnte fellingstillatelser fram til og med 15. oktober 04. Øvrige vilkår gitt av Fylkesmannen i Nordland i vedtak av 24. september 04 og av Fylkesmannen i Sør-Trøndelag i vedtak av 16. september 04 gjelder uendret, med unntak av tredje setning under pkt. 8 i vedtak fra Fylkesmannen i Nordland.

Vedtaket kan påklages til Miljøverndepartementet innen 3 uker, jf. forvaltningsloven §§ 28 og 29. En eventuell klage skal fremsettes for direktoratet, jf. forvaltningsloven § 32.

Med hilsen

Terje Bø e.f.
Morten Kjørstad

